Title: Bostedsløs
Description: Bostedsløshet har eksistert under ulike navn og betegnelser gjennom hundrevis av år. I en moderne velferdsstat er en bostedsløs en person som ikke har egen bolig, og som ikke klarer å skaffe seg det på egen hånd. Velferdsstaten med sitt omfattende sikkerhetsnett forklarer hvorfor bostedsløshet i Norge er et lite utbredt problem sammenlignet med mange andre europeiske land. Men en svært markedsstyrt boligsektor - nærmere fire av fem nordmenn eier boligen sin selv - gjør at terskelen for å komme inn på boligmarkedet her er høy. Boken utgjør den eneste helhetlige framstillingen av bostedsløshet i Norge i det 21. århundre. Den retter seg mot deg som arbeider og kommer i kontakt med boligproblemer enten som tjenesteutøver eller ansatt i forvaltningen, eller som jobber med relatert forskning, utredning og utdanning.
Subjects: Homeless persons, Housing
Places: Norway